 Bodi ya Mikopo ya Wanafunzi wa Elimu ya Juu (HESLB) leo, Jumanne (Juni 4, 2019), imetoa mwongozo wa utoaji wa mikopo kwa mwaka wa masomo 2019/2020.Mbali na mambo mengine, mwongozo huo unamtaka mwombaji kuandaa nyaraka muhimu kama vyeti vya kuzaliwa ambavyo vimethibitishwa na Wakala wa Usajili, Ufilisi na Udhamini (RITA), Wakala wa Usajili wa Matukio ya Kijamii Zanzibar (ZCSRA).Aidha, kwa waombaji mikopo ambao wazazi wao wamefariki dunia watatakiwa kuwa na nakala za vyeti vya vifo ambavyo vimethibitishwa na RITA au ZCSRA.Haya yamesemwa na Mkurugenzi Mtendaji wa Bodi hiyo, Abdul-Razaq Badru katika mkutano na waandishi wa habari huku akisisitiza kuwa mwongozo huo utawasaidia waombaji kuepuka makosa wakati wa kuomba mkopo.“Waombaji wengi hukimbilia kwenye mtandao na kujaza fomu za maombi wakati mwingine bila kusoma mwongozo, kwa mwaka wa masomo 2018/19 waombaji zaidi ya 9,000 kati ya 57,539 waliokuwa na sifa za msingi walikosea kujaza fomu za maombi,” aliongeza.Mwongozo huo unapatikana kwenye tofuti ya bodi hiyo.